PMIndiaData/PMIndiaSum huggingface dataset:
प्रधानमंत्री वाराणसी में : मल्टीमॉडल टर्मिनल राष्ट्र को समर्पित; प्रमुख सड़क परियोजनाओं का उद्घाटन किया

प्रधानमंत्री श्री नरेन्द्र मोदी ने आज वाराणसी का दौरा किया। उन्होंने 2400 करोड़ रूपए लागत वाली विभिन्न परियोजनाएं राष्ट्र को समर्पित कीं, कुछ का उद्घाटन किया अथवा आधारशिला रखी। श्री मोदी ने गंगा नदी पर मल्टीमॉडल टर्मिनल राष्ट्र को समर्पित किया, और प्रथम कंटेनर कार्गों ग्रहण किया। उन्होंने वाराणसी रिंग रोड फेज-1 और राष्ट्रीय राजमार्ग-56 के विकास और इसके बाबतपुर-वाराणसी खंड को चार लेन का बनाने के निर्माण कार्य का उद्घाटन किया। उन्होंने वाराणसी शहर में विभिन्न विकास परियोजनाओं का उद्घाटन किया और आधारशिला भी रखी। इस अवसर पर विशाल जन-समूह को संबोधित करते हुए प्रधानमंत्री ने कहा कि आज का दिन काशी, पूर्वांचल, पूर्वी भारत और समूचे देश के लिए ऐतिहासिक है। उन्होंने कहा कि आज जो विकास कार्य हुए हैं, वे दशकों पहले पूरे हो जाने चाहिए थे। उन्होंने कहा कि वाराणसी के साथ पूरा देश आज ये देख रहा है की अगली पीढ़ी के ढांचे का विजन किस तरह देश के यातायात साधनों का कायाकल्प कर रहा हैं। वाराणसी में प्रथम अंतर-देशीय कन्टेनर पोत पहुंचने के बारे में प्रधानमंत्री ने कहा कि पूर्वी उत्तर प्रदेश अब जल मार्ग से बंगाल की खाड़ी से जुड़ गया हैं। उन्होंने कई अन्य परियोजनाओं की भी चर्चा की जिनमें सड़कों और नमामि गंगे से सम्बद्ध परियोजनाएं शामिल थी, जिनका आज उद्घाटन किया गया अथवा आधारशिला रखी गई। प्रधानमंत्री ने कहा कि अंतर्देशीय जल मार्ग से समय और धन की बचत होगी, सड़को पर जाम लगने से निजात मिलेगी, ईधन की लागत में कमी आयेगी और वाहनों से होने वाला प्रदूषण कम होगा। प्रधानमंत्री ने कहा कि पिछले चार वर्षों में आधुनिक ढांचे का तेजी से निर्माण हुआ है। उन्होंने कहा कि दूर-दराज के क्षेत्रों में हवाई अड्डों का निर्माण, देश के पूर्वोत्‍तर क्षेत्र में रेलवे नेटवर्क का विस्‍तार और ग्रामीण क्षेत्रों सहित देशभर में सड़कों का सुदृढ़ नेटवर्क कायम किया है। उन्‍होंने कहा कि ये उपलब्धियां सरकार की पहचान बन गई हैं। प्रधानमंत्री ने कहा कि नामामि गंगे के अंतर्गत अभी तक 23000 करोड़ रूपए की परियोजनाएं मंजूर की जा चुकी हैं। उन्होंने कहा कि गंगा नदी के किनारे स्थित सभी गांव खुले में शौच जाने से मुक्त हो गये हैं। उन्होंने कहा कि ये परियोजनाएं गंगा नदी को स्वच्छ बनाने के प्रति केंद्र सरकार की वचनबद्धता का हिस्सा हैं।
प्रधानमंत्री ने भारतीय संसद पर 2001 में हुए हमले के शहीदों को नमन किया

प्रधानमंत्री श्री नरेन्‍द्र मोदी ने 2001 में भारतीय संसद पर हुए हमले में अपनी जान न्‍योछावर करने वाले शहीदों को नमन किया है। प्रधानमंत्री ने कहा कि हम 2001 में आज ही के दिन लोकतंत्र के मंदि‍र की रक्षा करते हुए जान कुर्बान करने वाले शहीदों को नमन करते हैं। उनका बलिदान हमारी स्‍मृति में अंकित है। प्रधानमंत्री ने ट्वीटर पर अपने संदेश में संसद के हमले के शहीदों का स्‍मरण किया।
प्रधानमंत्री का न्‍यूयॉर्क स्थित विदेशी मामलों की परिषद में सम्‍बोधन

प्रधानमंत्री ने विश्‍व व्‍यापार संगठन पर कहा कि खाद्य सुरक्षा और व्‍यापार सुविधा समझौता एक साथ होने चाहिए। प्रधानमंत्री ने अमरीका से इराक में की गई गलती अफगानिस्‍तान में न दोहराने के लिये कहा। प्रधानमंत्री ने कहा कि भारत में आतंकवाद विदेशों से संचालित है और इसकी देश में शुरूआत नहीं हुई। प्रधानमंत्री श्री नरेन्‍द्र मोदी ने न्‍यूयॉर्क स्थित विदेशी मामलों की परिषद में अपने सम्‍बोधन में यह स्‍पष्‍ट किया कि भारत व्‍यापार सुविधा समझौते के विरुद्ध नहीं है लेकिन इसमें भारत के बड़ी संख्‍या में गरीब लोगों के कल्‍याण का ध्‍यान भी रखा जाना चाहिए। इसलिए व्‍यापार सुविधा समझौता और खाद्य सुरक्षा एक साथ होने चाहिए। प्रधानमंत्री श्री नरेन्‍द्र मोदी ने गुटनिरपेक्ष और भारत की विदेश नीति पर पूछे गये एक प्रश्‍न के उत्‍तर में कहा कि 21वीं सदी में सभी देश एक दूसरे पर निर्भर हैं और सभी देशों की एक दूसरे की भलाई में भागीदारी है। प्रधानमंत्री श्री मोदी ने कहा कि आतंकवाद मानवता का दुश्‍मन है और इसलिए सम्‍पूर्ण विश्‍व को आतंकवाद के विरुद्ध एकजुट होना चाहिए। उन्‍होंने कहा कि भारत में आतंकवाद दूसरे देशों से संचालित है और इसकी शुरूआत देश में नहीं हुई है। जहां तक भारत का प्रश्‍न है भगवान बुद्ध और महात्‍मा गांधी भारत के प्रतीक हैं। प्रधानमंत्री श्री मोदी ने कहा कि अमरीका को इराक में की गई गलती को अफगानिस्‍तान में नहीं दोहराना चाहिए और अफगानिस्‍तान से धीरे-धीरे सुरक्षा बलों की वापसी होनी चाहिए। प्रधानमंत्री ने कहा कि भारत और अमरीका के बीच साझेदारी लोकतंत्र और उदारता की साझा विचारधारा पर आधारित है। भारत और चीन सीमा विवाद को सुलझाने की क्षमता रखते हैं और इस सम्‍बंध में मध्‍यस्‍थता की कोई आवश्‍यकता नहीं है। प्रधानमंत्री श्री नरेन्‍द्र मोदी ने कहा कि लोगों ने हाल ही में हुये आम चुनाव में सुशासन और विकास के लिये मतदान किया और अब आत्‍मविश्‍वास का एक माहौल है। उन्‍होंने कहा कि उनकी सरकार लालफीताशाही को कम करने और निवेश को बढ़ाने के लिये प्रतिबद्ध है। प्रधानमंत्री श्री नरेन्‍द्र मोदी ने एक प्रश्‍न के उत्‍तर में कहा कि बिजली एक आवश्‍यकता बन गई है और उनकी सरकार लोगों को लगातार 24 घंटे बिजली प्रदान करने के लिए प्रतिबद्ध है। विकास और पर्यावरण एक दूसरे के विरोधी नहीं है और इस मामले में संतुलन कायम किया जा सकता है। विदेशी मामलों की परिषद में सम्‍बोधन और बातचीत के दौरान प्रधानमंत्री श्री नरेन्‍द्र मोदी ने सरकार द्वारा स्‍वच्‍छ ऊर्जा के प्रति किये जा रहे कार्यों का विवरण भी दिया।
प्रधानमंत्री ने माँ कात्यायनी के आशीर्वाद की कामना की

प्रधानमंत्री श्री नरेन्द्र मोदी ने नवरात्रि के पावन अवसर पर अपने सभी भक्तों के लिए मां कात्यायनी के आशीर्वाद की कामना की है। श्री मोदी ने सभी के लिए आत्मबल और आत्मविश्वास के आशीर्वाद की भी कामना की है। उन्होंने देवी स्तुति को भी साझा किया है। एक ट्वीट में प्रधानमंत्री ने कहा; “चन्द्रहासोज्ज्वलकरा शार्दूलवरवाहना। कात्यायनी च शुभदा देवी दानवघातिनी॥ मां दुर्गा का कात्यायनी स्वरूप अत्यंत अद्भुत और अलौकिक है। आज उनकी आराधना से हर किसी को नए आत्मबल और आत्मविश्वास का आशीर्वाद मिले, यही कामना है।”
प्रधानमंत्री ने रियो 2016 पैरालिम्पिक्स में पदक विजेताओं को बधाई दी

प्रधानमंत्री श्री नरेन्द्र मोदी ने रियो 2016 पैरालिम्पिक्स में स्वर्ण पदक विजेता मरियप्पन तंगवेलु और कांस्य पदक विजेता वरुण सिंह भाटी को बधाई दी। मरियप्पन और भाटी, दोनों ने पुरुषों के लिए ऊंची कूद प्रतिस्पर्धा में ये पदक हासिल किए। प्रधानमंत्री ने कहा, “भारत काफी गौरवान्वित है! रियो 2016 पैरालिम्पिक्स में स्वर्ण पदक जीतने के लिए मरियप्पन तंगवेलु और कांस्य पदक के लिए वरुण भाटी को बधाई।”
प्रधानमंत्री ने राजामुंद्री में मची भगदड़ में अनेक लोगों के मारे जाने पर शोक व्‍यक्‍त किया

प्रधानमंत्री श्री नरेन्‍द्र मोदी ने राजामुंद्री में मची भगदड़ में अनेक लोगों के मारे जाने पर गहरा शोक व्‍यक्‍त किया है। प्रधानमंत्री ने आंध्रप्रदेश के मुख्‍यमंत्री श्री एन चन्‍द्रबाबू नायडू के साथ वहां की स्थिति के बारे में विचार-विमर्श किया। प्रधानमंत्री ने कहा, “राजामुंद्री में मची भगदड़ के कारण हुई जीवन हानि से मुझे बहुत दु:ख पहुंचा है। मृतकों के परिवारों के लिए मैं शोक संवेदनाएं व्‍यक्‍त करता हूं और घायलों के शीघ्र स्‍वास्‍थ्‍य लाभ की कामना करता हूं। मैंने मुख्‍यमंत्री श्री एन चन्‍द्रबाबू नायडू के साथ स्थिति के बारे में विचार-विमर्श किया है। राज्‍य सरकार स्थिति सामान्‍य बनाने के लिए कार्य कर रही है।”
प्रधानमंत्री ने त्रिनिदाद एंड टोबेगो के लोगों को उनके गणतंत्र दिवस पर बधाई दी

प्रधानमंत्री श्री नरेन्द्र मोदी ने त्रिनिदाद एंड टोबेगो के लोगों को उनके गणतंत्र दिवस के अवसर पर बधाई दी है। प्रधानमंत्री ने कहा, “त्रिनिदाद एंड टोबेगो के गणतंत्र दिवस के अवसर पर मैं वहां के देशवासियों को ढेर सारी बधाई देता हूं। त्रिनिदाद एंड टोबेगो के साथ भारत के हमेशा से घनिष्ठ और मैत्रीपूर्ण संबंध रहे हैं।”
कैबिनेट ने भारत और रवांडा के बीच हवाई सेवा समझौता पर हस्ताक्षर को मंजूरी दी

प्रधानमंत्री श्री नरेंद्र मोदी की अध्यक्षता में केंद्रीय मंत्रिमंडल ने भारत और रवांडा के बीच हवाई सेवा समझौता पर हस्ताक्षर को मंजूरी प्रदान कर दी। इस समझौते से दोनों देशों के बीच नागरिक उड्डयन क्षेत्र में विकास तेज होगा तथा व्यापार, निवेश, पर्यटन और सांस्कृतिक आदान-प्रदान की संभावना को अधिक से अधिक प्रोत्साहित करेगा। यह समझौता निर्बाध संपर्क के पर्यावरण को सक्षम बनाने जबकि दोनों देशों के बीच अधिक से अधिक सुरक्षा सुनिश्चित करने, पक्षों के वाहक के लिए व्यावसायिक अवसर उपलब्ध कराने का मौका प्रदान करेगा।
प्रधानमंत्री ने वित्तीय समावेशन पर सरकार की पहल के लिए रचनात्मक आदानों की तलाश में वित्त मंत्रालय के इस कदम पर प्रकाश डाला

प्रधानमंत्री श्री नरेन्द्र मोदी ने माईगोव वेबसाइट के जरिए वित्तीय समावेशन पर सरकार की पहल के लिए लोगो, नाम और टैग लाइन के वास्ते रचनात्मक आदानों की तलाश में वित्त मंत्रालय के प्रयासों पर प्रकाश डाला है। वित्त मंत्रालय ने माईगोव वेबसाइट पर इन सूचनाओं को मांगा है- http://mygov.nic.in प्रधानमंत्री ने कहा है कि वास्तव में यह डिजाइन करने के उत्सुक लोगों का ध्यान आकर्षित करेगा।
प्रधानमंत्री ने संविधान सभा की पहली ऐतिहासिक बैठक के 75 वर्ष पूरे होने के उपलक्ष्य में संविधान सभा की महान हस्तियों को नमन किया

प्रधानमंत्री श्री नरेन्द्र मोदी ने संविधान सभा की पहली ऐतिहासिक बैठक के 75 वर्ष पूरे होने के उपलक्ष्य में संविधान सभा की महान हस्तियों को नमन किया है। अपने श्रृंखलाबद्ध ट्वीटों में प्रधानमंत्री ने कहा हैः “75 वर्ष पहले आज ही के दिन संविधान सभा की पहली बैठक हुई थी। भारत के विभिन्न भागों से, विभिन्न पृष्ठभूमि और यहां तक कि विभिन्न विचारधाराओं वाले महान लोग एकजुट हुये थे, जिनका एक ही उद्देश्य था कि भारतवासियों को एक शानदार संविधान प्रदान किया जाये। इन महान लोगों को नमन है। संविधान सभा की पहली बैठक की अध्यक्षता डॉ. सच्चिदानन्द सिन्हा ने की थी, जो सभा के सबसे वरिष्ठ सदस्य थे। उनके नाम का प्रस्ताव आचार्य कृपलानी ने किया था और उन्हें अध्यक्ष पद पर आसीन किया था। आज, जब हम संविधान सभा की पहली ऐतिहासिक बैठक के 75 वर्ष पूरे होने को याद कर रहे हैं, मैं अपने युवा मित्रों से आग्रह करता हूं कि वे इस गरिमामयी सभा की कार्यवाही और इसमें शरीक होने वाली महान हस्तियों के बारे में ज्यादा से ज्यादा जानें। ऐसा करने से बौद्धिक रूप से उनका अनुभव समृद्ध होगा।”
प्रधानमंत्री ने श्री अमरनाथ गुफा के पास बादल फटने से हुई जनहानि पर शोक व्यक्त किया

प्रधानमंत्री श्री नरेन्‍द्र मोदी ने श्री अमरनाथ गुफा के पास बादल फटने से हुई जनहानि पर शोक व्‍यक्‍त किया है। अपने ट्वीट में प्रधानमंत्री ने कहा: "श्री अमरनाथ गुफा के पास बादल फटने से व्यथित हूँ। शोक संतप्त परिवारों के प्रति मेरी संवेदना है। श्री मनोज सिन्हा जी से बात की और स्थिति का जायजा लिया। बचाव और राहत अभियान जारी है। प्रभावितों को हर संभव सहायता प्रदान की जा रही है।"
मंत्रिमंडल ने महापत्‍तन प्राधिकरण विधेयक 2016 में परिवर्तनों को मंजूरी दी

प्रधानमंत्री श्री नरेंद्र मोदी की अध्‍यक्षता में केंद्रीय मंत्रिमंडल ने संसद में लंबित महापत्‍तन प्राधिकरण विधेयक 2016 में सरकारी संशोधनों को शामिल करने की स्‍वीकृति दे दी है। यह संशोधन विभाग संबंधी संसदीय स्‍थायी समिति की सिफारिशों पर आधारित हैं। निम्‍नलिखित परिवर्तन शामिल किये गये हैं : 1. पत्‍तन में सेवारत कर्मचारियों में से पत्‍तन प्राधिकरण बोर्ड में नियुक्‍त किये जाने वाले श्रम प्रतिनिधियों की संख्‍या एक से दो तक बढा दी गई है। 2. कर्मचारियों के हित का प्रतिनिधित्‍व करने के लिए नियुक्‍त किया जाने वाला सदस्‍य 3 वर्ष के एक कार्यकाल के लिए पद पर बना रहेगा और लगातार दो बार से अधिक अवधि के लिए नहीं रहेगा। बोर्ड में उसकी सदस्‍यता उसके सेवानिवृत्‍त होने के साथ ही समाप्‍त हो जाएगी। 3. पत्‍तन प्राधिकरण बोर्ड में स्‍वतंत्र सदस्‍यों की संख्‍या न्‍यूनतम दो से अधिकतम चार होगी। 4. महापत्‍तन न्‍यास अधिनिम 1963 के अंतर्गत प्रत्‍येक व्‍यक्ति, जो न्‍यासी बोर्ड से ऐसी किसी तारीख से पहले कोई सेवानिवृत्ति लाभ प्राप्‍त कर रहा था, वह बोर्ड से ऐसे लाभ प्राप्‍त करता रहेगा। 5. प्रत्‍येक महापत्‍तन का बोर्ड किसी विकास अथवा पत्‍तन सीमाओं के अंतर्गत और उनसे संबंधितभूमि पर बनी अवसंरचना और स्‍थापित की जाने वाली अवसंरचना के संबंध में विशिष्‍ट मास्‍टर प्‍लान तैयार करने के लिए हकदार है और मास्‍टर प्‍लान पर किसी स्‍थानीय अथवा राज्‍य सरकार के किसी प्राधिकरण, जो भी हों, के विनियम लागू नहीं होंगे। 6. पीपीपी परियोजनाओं के लिए अधिनियम के लागू होने के बाद रियायत प्राप्‍तकर्ता बाजार की शर्तों पर प्रशुल्‍क निर्धारित करने में स्‍वतंत्र होगा। 7. इस अधिनियम के प्रावधान के अंतर्गत बोर्ड द्वारा अथवा बोर्ड की ओर से प्राप्‍त सभी धन पत्‍तनों के ऐसे सामान्‍य खाते और खातों में जमा किया जाएगा जो बोर्ड द्वारा वित्‍त मंत्राल, भारत सरकार के दिशा निर्देशों के अनुसार समय-समय पर किसी राष्‍ट्रीयकृत बैंक के साथ खोले जाने हैं। 8. एडजुकेटरी बोर्ड के पीठासीन अधिकारी और सदस्‍यों की तैनाती चयन समिति की सिफारिशों पर केन्‍द्र सरकार द्वारा की जाती है। 9. केंद्र सरकार एडजुकेटरी बोर्ड को पीठासीन अधिकारी अथवा किसी सदस्‍य को निर्धारित तरीकेसे हटाने का अधिकार प्राप्‍त हैं। 10. निरस्‍त और सेविंग के अंतर्गत एक सेविंग फंड रखा गया है ताकि बम्‍बई पत्‍तन न्‍यास अधिनियम, 1879 और कोलकाता पत्‍तन न्‍यास अधिनियम, 1890 के अंतर्गत सम्‍पत्ति के म्‍युनिसिपल आंकलन के संबंध में मुम्‍बई तथा कोलकाता पत्‍तन द्वारा प्राप्‍त किया जा रहा मौजूदा लाभ जारी रहेगा।
कैबिनेट द्वारा लॉन्ग टर्म वीजा पर भारत में रहने वाले व्यक्तियों के लिए सुविधा बढ़ाने की मंजूरी

प्रधानमंत्री श्री नरेन्द्र मोदी की अध्यक्षता में हुई केंद्रीय मंत्रिमंडल ने अफगानिस्तान, बांग्लादेश और पाकिस्तान से आए अल्पसंख्यक समुदायों जैसे हिंदू, सिख, बौद्ध, जैन, पारसी और ईसाई जो लॉन्ग टर्म वीजा (एलटीवी) पर भारत में रह रहे हैं उनके लिए कई सुविधाएं बढ़ाने की मंजूरी दी। सरकार ने यह कदम उनकी कठिनाइयों में सहजता लाने के उद्देश्य से की है, जिनमें प्रमुख सुविधाएं निम्नलिखित है: · बैंक खाता खोलना · स्व-नियोजन और स्व-रोजगार हेतु उपयुक्त आवास के लिए संपत्ति के खरीद की अनुमति · स्वरोजगार की अनुमति · ड्राइविंग लाइसेंस, पैन नंबर और आधार नंबर जारी करना · जिन राज्यों या केन्द्र शासित प्रदेश जहां वे रह रहे हैं वहां मुक्त आवागमन की अनुमति · एक से दूसरे राज्य में एलटीवी कागजात के स्थानांतरण की सुविधा · समय पर कम अवधि के वीजा/एलटीवी के विस्तार नहीं होने पर पर दंड में छूट · वर्तमान निवास स्थान से ही एलटीवी के लिए आवेदन देने की अनुमति ऐसे लोगों को नागरिकता नियम 2009 में संशोधन द्वारा नागरिकता प्राप्ति की सुविधा प्रदान, प्रावधानों द्वारा निम्नलिखित तरीके से मदद मिलेगी: · कलेक्टर / डीएम आवेदक को निष्ठा की शपथ के लिए उप मंडल मजिस्ट्रेट के पद से नीचे के अधिकारी को प्राधिकृत करना · भारत के नागरिक के रूप में पंजीकरण के लिए 7 राज्यों के 16 जिलों के कलेक्टरों को सौंप दो साल की अवधि के लिए दी जाएगी, जो निम्नलिखित है:
अंतरराष्‍ट्रीय आतंकवाद का सामना करने में सहयोग पर भारत-बहरीन समझौते को कैबिनेट की पूर्वव्‍यापी मंजूरी

प्रधानमंत्री श्री नरेन्‍द्र मोदी की अध्‍यक्षता में केन्‍द्रीय मंत्रिमंडल ने भारत और बहरीन के बीच अंतरराष्‍ट्रीय आतंकवाद का सामना करने, बहुराष्ट्रीय संगठित अपराध और नशीले पदार्थों की तस्‍करी, मादक और मन: प्रभावी पदार्थ और रसायन खरीदारों और इसकी शाखाओं पर रोक लगाने संबंधी सहयोग करने के समझौते को पूर्वव्‍यापी मंजूरी दे दी है। प्रधानमंत्री श्री नरेन्‍द्र मोदी की अध्‍यक्षता में मंत्रिमंडल ने भारत और बहरीन के बीच अंतरराष्‍ट्रीय आतंकवाद को खत्‍म करने, बहुराष्ट्रीय संगठित अपराध और नशीले पदार्थों की तस्‍करी, मादक और मन: प्रभावी पदार्थ और रसायन खरीदारों और इसकी शाखाओं पर रोक लगाने संबंधी सहयोग करने के समझौते को पूर्वव्‍यापी मंजूरी दे दी है। इस समझौते का लक्ष्‍य दोनों देशों के बीच आतंकवाद से संबंधित अपराध, बहुराष्ट्रीय संगठित अपराध और मादक पदार्थों की तस्‍करी से संबंधित अपराधों को रोकने, इनकी जांच करने, अभियोजन तथा इनको खत्‍म करने में प्रभावशीलता में सुधार लाना है। यह समझौता दोनों देशों की खुफिया और कानून को लागू कराने वाली एजेंसियों के अधिकारियों के बीच फ्रेमवर्क को स्‍थापित करने तथा सहयोग को बढ़ाने में मदद करेगा।
प्रधानमंत्री ने कर्नाटक के कलबुर्गी में दुर्घटना में लोगों की मौत पर अपनी संवेदनाएं व्यक्त की

प्रधानमंत्री श्री नरेन्द्र मोदी ने कर्नाटक के कलबुर्गी में एक दुर्घटना में लोगों की मौत पर अपनी गहरी संवेदनाएं व्यक्त की है। प्रधानमंत्री कार्यालय ने ट्वीट किया; “कर्नाटक के कलबुर्गी जिले में हुए हादसे से बहुत दुखी हूं। मेरी संवेदनाएं उन परिवारजनों के साथ हैं, जिन्होंने इस त्रासदी में अपने प्रियजनों को खो दिया है। मुझे उम्मीद है कि इस दुर्घटना में घायल लोग जल्द से जल्द ठीक हो जाएंगे। स्थानीय प्रशासन इस दुर्घटना से प्रभावित लोगों की सहायता कर रहा है: पीएम @नरेन्द्र मोदी। <
प्रधानमंत्री ने राज्यसभा सांसद श्री अभय भारद्वाज के निधन पर शोक व्यक्त किया

प्रधानमंत्री श्री नरेन्द्र मोदी ने गुजरात से राज्यसभा सांसद श्री अभय भारद्वाज के निधन पर दुःख प्रकट किया है। एक ट्वीट संदेश में प्रधानमंत्री ने कहा है कि, "गुजरात से राज्यसभा सांसद श्री अभय भारद्वाज जी एक प्रतिष्ठित अधिवक्ता थे और वे समाज की सेवा में सदैव सबसे आगे रहे। यह बेहद दुःख की बात है कि, हमने एक उज्ज्वल और आनंदमय व्यक्तित्व खो दिया है, जो राष्ट्रीय विकास के लिए हमेशा तत्पर रहा है। उनके परिवारजनों और दोस्तों के प्रति मेरी संवेदना। ओम शांति।"
मंत्रिमंडल को एनएचएम की प्रगति और एनएचएम की अधिकार सम्‍पन्‍न कार्यक्रम समिति तथा मिशन संचालन समूह के निर्णयों से अवगत कराया गया

प्रधानमंत्री श्री नरेन्‍द्र मोदी की अध्‍यक्षता में केन्‍द्रीय मंत्रिमंडल को राष्‍ट्रीय स्‍वास्‍थ्‍य मिशन की प्रगति और नई पहलों और राष्‍ट्रीय स्‍वास्‍थ्‍य मिशन की अधिकार सम्‍पन्‍न कार्यक्रम समिति तथा मिशन संचालन समूह के निर्णयों से अवगत कराया गया है। प्रमुख विशेषताएं : एनएचएम के अंतर्गत पिछले पांच वर्षों और वर्ष 2017-18 के दौरान उपलब्धियां इस प्रकार हैं :– वर्ष 2014-16 के दौरान मातृत्‍व मृत्‍यु अनुपात (एमएमआर) 2.7 प्रतिशत घटकर 130 हो गया, जबकि 2010-12 के दौरान यह अनुपात 178 था। शिशु मृत्‍यु दर (आईएमआर) वर्ष 2011 के 44 की तुलना में 2016 में घटकर 34 हो गई। 2015 और 2018 के बीच शिशु मृत्‍यु दर की वार्षिक गिरावट दर 8.1 प्रतिशत थी। पांच वर्ष से नीचे की मृत्‍यु दर (यू5एमआर) वर्ष 2011 के 55 की तुलना में 2016 में घटकर 39 हो गई। वर्ष 2015-16 के दौरान यू5एमआर की वार्षिक गिरावट दर 9.3 प्रतिशत थी। कुल प्रजनन दर (टीएफआर) वर्ष 2011 के 2.3 प्रतिशत की तुलना में 2016 में घटकर 2.3 प्रतिशत हो गई। 2011-16 के दौरान टीएफआर में गिरावट की वार्षिक चक्रवृद्धि दर 1.7 प्रतिशत रही। विभिन्‍न बीमारी संबंधी स्‍वास्‍थ्‍य संकेतों में सुधार दिखा है। उदाहरण :- 2016 में मलेरिया के संबंध में वार्षिक परजीवी घटना (एपीआई) 0.84 रही, जबकि यह 2011 में 1.10 थी। 2017 में मलेरिया बीमारी में 30 प्रतिशत की कमी आई और मलेरिया के कारण होने वाली मृत्‍यु में 70 प्रतिशत तक गिरावट आई। प्रति 1,00,000 आबादी पर तपेदिक रोग (टीबी) 2017 में घटकर 204 हो गया, जबकि यह 2013 में 234 था। 2016 के 211 की तुलना में 2017 में प्रति 1,00,000आबादी पर तपेदिक बीमारी घटकर 204 हो गई। वर्ष 2017 में तपेदिक रोग से मृत्‍यु प्रति 1,00,000 आबादी पर घटकर 21 हो गई, जबकि यह 2016 में 32 थी। II6 प्रतिशत था।
मंत्रिमंडल ने तमिलनाडु के पूर्व मुख्‍यमंत्री डॉ.एम. करुणानिधि के निधन पर शोक व्‍यक्‍त किया

प्रधानमंत्री श्री नरेन्‍द्र मोदी की अध्‍यक्षता में केन्‍द्रीय मंत्रिमंडल ने तमिलनाडु के पूर्व मुख्‍यमंत्री डॉ.एम. करुणानिधि के निधन पर शोक व्‍यक्‍त किया। उनका निधन 7 अगस्‍त 2018 को चेन्‍नई के कावेरी अस्‍पताल में हो गया था। मंत्रिमंडल ने उनकी स्‍मृति में दो मिनट का मौन रखा और शोक-प्रस्‍ताव पास किया। प्रस्‍ताव का मूलपाठ इस प्रकार है :- ‘‘मंत्रिमंडल तमिलनाडु के पूर्व मुख्‍यमंत्री डॉ. एम. करुणानिधि के दुखद निधन पर गहरा शोक व्‍यक्‍त करता है। उनकी मृत्‍यु 7 अगस्‍त, 2018 को चेन्‍नई के कावेरी अस्‍पताल में हो गई थी। उनके निधन से देश में एक दिग्‍गज और प्रतिष्ठित नेता खो दिया है, जिन्‍हें स्‍नेह से ‘कलइगनर’ कहा जाता था। उनका जन्‍म 3 जून, 1924 को नागापट्टिनम जि़ले के थिरुक्‍कुवलई गांव में हुआ था। उन्‍होंने तमिलनाडु की राजनीति में अपने लंबे कार्यकाल के दौरान कई सार्वजनिक और राजनीतिक रूप से महत्‍वपूर्ण पदों पर काम किया। उन्‍होंने 33 वर्ष की आयु में 1957 के चुनाव में कुलिथलई निर्वाचन क्षेत्र से जीतकर तमिलनाडु विधानसभा में प्रवेश किया। वे 1967 में तमिलनाडु सरकार के मंत्री बने और पहली बार 1969 में राज्‍य के मुख्‍यमंत्री बने। वे पांच बार तमिलनाडु के मुख्‍यमंत्री रहे। राजनीतिक जीवन के अलावा वे तमिल सिनेमा के अत्‍यन्‍त लोकप्रिय पटकथा लेखक भी रहे हैं। उन्‍होंने द्रविड़ आंदोलन के आदर्शों के प्रचार के लिए सिनेमा को माध्‍यम बनाया। डॉ. एम. करुणानिधि अपने लेखन और वक्‍तृत्‍व कौशल के लिए भी प्रसिद्ध थे। तमिल साहित्‍य में उनका योगदान बहुत गहरा और अभूतपूर्व है, तथा कविता, पटकथा, उपन्‍यास, जीवनी, नाटक, संवाद और सिनेमा के गीत उसमें शामिल हैं। उनके निधन से तमिलनाडु की जनता ने अपना लोकप्रिय नेता खो दिया है। मंत्रिमंडल सरकार और पूरे राष्‍ट्र की तरफ से शोक-संतप्‍त परिवार और तमिलनाडु की जनता के प्रति संवेदना व्‍यक्‍त करता है।
प्रधानमंत्री ने देशवासियों को दीवाली की बधाई दी

प्रधानमंत्री श्री नरेन्द्र मोदी ने दीवाली के पावन अवसर पर देशवासियों को बधाई दी है। एक ट्वीट में प्रधानमंत्री ने कहा हैः “दीपावली के पावन अवसर पर देशवासियों को हार्दिक शुभकामनाएं। मेरी कामना है कि यह प्रकाश पर्व आप सभी के जीवन में सुख, सम्पन्नता और सौभाग्य लेकर आये सभी को दीवाली की बहुत-बहुत शुभकामनायें।” एमजी/एएम/एकेपी
कैबिनेट ने भारत और मलावी के बीच प्रत्‍यर्पण संधि पर हस्‍ताक्षर और अनुमोदन को मंजूरी दी

प्रधानमंत्री श्री नरेन्‍द्र मोदी की अध्‍यक्षता में मंत्रिमंडल ने भारत और मलावी के बीच प्रत्‍यर्पण संधि किए जाने और उसके अनुमोदन को मंजूरी दे दी है। इस संधि के जरिए भारत और मलावी के बीच आतंकवादियों, आर्थिक भगौड़ों और अन्‍य अपराधियों के प्रत्‍यर्पण के लिए एक कानूनी ढांचा तैयार किया जा सकेगा।
प्रधानमंत्री ने राष्ट्रपति कोविंद के सम्मान में रात्रिभोज का आयोजन किया

प्रधानमंत्री श्री नरेन्‍द्र मोदी ने आज राष्‍ट्रपति श्री राम नाथ कोविंद के सम्‍मान में रात्रिभोज का आयोजन किया। प्रधानमंत्री ने ट्वीट किया: “राष्ट्रपति कोविंद जी के सम्मान में रात्रिभोज का आयोजन किया। श्रीमती द्रौपदी मुर्मू जी, वेंकैया जी व मंत्रियों समेत अन्य गणमान्य व्यक्ति उपस्थित थे। हमें रात्रिभोज में जमीनी स्तर पर उपलब्धि हासिल करने वालों, पद्म पुरस्कार विजेताओं, जनजातीय समुदाय के नेताओं और अन्य लोगों का स्वागत करके प्रसन्नता हुई।” “राष्ट्रपति कोविंद के सम्मान में रात्रिभोज की कुछ और झलकियां।”
प्रधानमंत्री ने प्रसिद्ध गायक श्री भूपिंदर सिंह के निधन पर शोक व्यक्त किया

प्रधानमंत्री श्री नरेन्द्र मोदी ने प्रसिद्ध गायक श्री भूपिंदर सिंह के निधन पर गहरा दुख व्यक्त किया है। एक ट्वीट में प्रधानमंत्री ने कहा; "श्री भूपिंदर सिंह जी के निधन से दुखी हूं, जिन्होंने दशकों तक यादगार गीत दिए हैं। उनकी रचनाओं ने भावनात्मक स्तर पर लोगों को प्रभावित किया। इस दुख की घड़ी में, मेरी संवेदना उनके परिवार और प्रशंसकों के साथ है। ओम शांति।"
प्रधानमंत्री ने डॉ. राजेंद्र प्रसाद की जयंती पर उन्हें श्रद्धांजलि अर्पित की

प्रधानमंत्री श्री नरेंद्र मोदी ने देश के पहले राष्ट्रपति डॉ. राजेंद्र प्रसाद की जयंती पर उन्हें श्रद्धांजलि अर्पित की। प्रधानमंत्री ने कहा, “मैं डॉ. राजेंद्र प्रसाद की जयंती पर श्रद्धांजलि अर्पित करता हूं। हमारा देश कठिन समय में प्रेरणादायक नेतृत्व प्रदान करने के लिए उनका ऋणी है।”
कैबिनेट ने भारतीय डाक भुगतान बैंक की स्‍थापना को स्‍वीकृति दी

प्रधानमंत्री श्री नरेन्‍द्र मोदी की अध्‍यक्षता में केंद्रीय मंत्रिमंडल ने भारत सरकार की 100 प्रतिशत इक्विटी के साथ डाक विभाग के अंतर्गत एक सार्वजनिक लिमिटेड कंपनी के रूप में भारतीय डाक भुगतान बैंक (आईपीपीबी) की स्‍थापना को अपनी स्‍वीकृति दे दी है। इस परियोजना का कुल व्‍यय 800 करोड़ रुपये है। देश में औपचारिक बैंकिंग की परिधि से बाहर जनसंख्‍या के करीब 40 प्रतिशत नागरिक इस परियोजना से लाभान्वित होंगे। परियोजना को चरणबद्ध तरीके से पूरे देश में लागू किया जाएगा। आईपीपीबी मार्च 2017 तक भारतीय रिजर्व बैंक से बैंकिंग लाइसेंस प्राप्‍त कर लेगा और सितंबर 2017 तक इसकी सेवाएं 670 भुगतान बैंक शाखाओं के माध्‍यम से देशभर में उपलब्‍ध होंगी और यह शाखाएं मोबाइल, एटीएम, पीओएस/एम-पीओएस उपकरणों एवं साधारण डिजिटल भुगतानों सहित अत्‍याधुनिक तकनीकों के साथ डाक घरों और वैकल्पिक चैनलों से संबद्ध होंगी। इस प्रस्‍ताव से मूल बैंकिंग, भुगतान और प्रेषण सेवाएं प्रदान करने के द्वारा वित्‍तीय समावेशन और बीमा, म्‍युचुअल फंड, पेंशन और ग्रामीण क्षेत्रों एवं बैंक रहित और बैंक के अंतर्गत कार्य करने वाले क्षेत्रों पर विशेष रूप से ध्‍यान देते हुए तीसरे पक्ष के वित्‍तीय प्रदाताओं के साथ समन्‍वय के माध्‍यम से ऋण तक पहुंच जैसी वित्‍तीय सुविधाएं भी मिलेंगी। इससे कुशल बैंकिंग पेशेवरों के लिए रोजगार के नये अवसर पैदा होंगे और देशभर में वित्‍तीय साक्षरता के प्रचार के अवसर पैदा होंगे। इससे पहुंच और समय के संदर्भ में दुनिया में सबसे बड़े बैंक की सुविधा का सृजन होगा। पृष्‍ठभूमि वर्ष 2015-16 के दौरान वित्‍तीय समावेशन के रूप में आईपीपीबी की स्‍थापना भी बजटीय घोषणाओं का एक अंग था। डाक विभाग ने भारतीय डाक भुगतान बैंक की स्‍थापना के लिए सितंबर 2015 में भारतीय रिजर्व बैंक की ‘सैद्धांतिक रूप में स्‍वीकृति’ प्राप्‍त कर ली थी। भारतीय डाक भुगतान बैंक से देशभर में उपभोक्‍ताओं के लिए आसान, कम कीमतों, गणवत्‍ता युक्‍त वित्‍तीय सेवाओं की आसानी से पहुंच के लिए विभाग के नेटवर्क और संसाधनों का लाभ मिलेगा।
प्रधानमंत्री ने नागरिकों से पर्यटन को बढ़ावा देने के लिए ‘सीमा दर्शन’ के हिस्से के रूप में नडाबेट एवं अन्य सीमावर्ती क्षेत्रों की यात्रा करने का आग्रह किया

प्रधानमंत्री श्री नरेन्द्र मोदी ने नागरिकों से पर्यटन को बढ़ावा देने के लिए ‘सीमा दर्शन’ के हिस्से के रूप में नडाबेट एवं अन्य सीमावर्ती क्षेत्रों की यात्रा करने का आग्रह किया है। पर्यटन, संस्कृति और उत्तर पूर्वी क्षेत्र विकास मंत्री श्री जी. किशन रेड्डी के एक ट्वीट के जवाब में प्रधानमंत्री ने कहा; “सीमा दर्शन परियोजना पर्यटन के क्षेत्र में एक नया आयाम जोड़ती है। यह सीमा पर रहने वाले के लोगों की दृढ़ता की सराहना करने का अवसर देती है। मैं आप सभी से नडाबेट एवं अन्य सीमावर्ती क्षेत्रों की यात्रा करने का आग्रह करता हूं…”